data.title: El govern de Colòmbia i les FARC anuncien un acord de pau final definitiu
data.context: El govern de Colòmbia i les Forces Armades Revolucionàries de Colòmbia (FARC) han revelat avui els detalls de l'acord de pau negociat a la capital de Cuba, l'Havana, després d'un procés de negociacions començat el 2012. 'Les delegacions del govern nacional i de les FARC-EP anunciem que hem arribat a un acord final, integral i definitiu, sobre la totalitat dels punts de l'agenda de l'acord general per a la terminació del conflicte i la construcció d'una pau estable i duradora a Colòmbia', han dit en un comunicat. Quan les delegacions han pactat els punts relatius al final del conflicte i a la ratificació, aplicació i verificació del pacte, l'acord ha estat tancat. En conseqüència, el comunicat recull que el punt sis de l'acord estableix els 'mecanismes d'aplicació i verificació', que creen una comissió d'aplicació, seguiment i verificació de l'acord de pau. Aquesta comissió serà integrada per representants del govern i de la guerrilla per 'fer seguiment als components de l'acord i verificar-ne el compliment, servir d'instància per a la resolució de diferències, i l'impuls i seguiment a l'aplicació legislativa'. Alhora, es crea un mecanisme d'acompanyament perquè la comunitat internacional 'contribueixi de diferents maneres a garantir l'aplicació de l'acord final', mentre que en matèria de verificació s'activarà 'un model amb un component internacional integrat pels països garants i acompanyants'.
data.text: l'Havana
data.id: P_1026_C_1026_Q1
data.question: On s'ha negociat l'acord de pau entre el govern de Colòmbia i les Forces Armades Revolucionàries de Colòmbia?
data.text: per representants del govern i de la guerrilla
data.id: P_1026_C_1026_Q2
data.question: Per qui estarà formada la comissió d'aplicació, seguiment i verificació de l'acord de pau?
data.text: 'un model amb un component internacional integrat pels països garants i acompanyants'
data.id: P_1026_C_1026_Q3
data.question: Què s'activarà en matèria de verificació?